Referat af bestyrelsesmøde ved Ribe Katedralskole 

Tirsdag den 23. Marts 2010 kl. 14.30 – 16.30 i biblioteket.

Tilstede fra bestyrelsen:

Biskop Elisabeth Dons Christensen, Filialdirektør Henning Balle, Afdelingsleder Jens Bo Holm-Nielsen, Byrådsmedlem Kurt Jakobsen, skoleinspektør Ina Krarup Nielsen, Lektor Morten Høyrup, Lektor Lise Vind Petersen, Klaus Beck Christoffersen 2.p, rektor Bent Karsdal, vicerektor Henrik Kjar.

Afbud fra Direktør Jørn Henriksen, Jeppe Falk 2.z,
Dagsorden: 

1. Godkendelse af referat fra sidste møde.
Referatet fra mødet den 20.01.2010 blev godkendt


2. Meddelelser. 
Der var ingen meddelelser

3. Årsberetning og regnskab for året 2009. 
Revisor Erik Pedersen forelægger regnskab. Årsberetning og regnskab indstilles til bestyrelsens godkendelse. Det indstilles videre, at væsentlige dele af resultatet på 2,7 mio. kr. bruges i forbindelse med kommende byggeri.

Årsrapporten samt protokol fremsendes senere. Bilag 6 og 6a
Resultatopgørelsen pr. 31.12.09 vedlægges som bilag 1.
Revisor Erik Pedersen fremlagde regnskabet. Regnskabet er godkendt uden anmærkning, derefter gennemgik Erik Pedersen udvalgte punkter fra regnskabet. I forhold til ledelsesberetningen kan man tilføje at man er opmærksom på at prognosen for de kommende års elevtal udviser en faldende tendens. Ser man på resultatopgørelsen s. 13 kan man se et overskud på 2.7 mil. Der har været en kraftig stigning i udgifterne til bygningsdrift på ca. 1,5 mil, denne stigning er dog ikke pludselig men udtryk for at skolen selv har disponeret. Der er blandt andet investeret i IT infrastruktur og i udstyr og inventar til de nye laboratorier.
Ser man på årets likviditet s. 16 kan man se at der står 1,8 mil kr. på bankbogen, det er en pæn likviditet.

Hvad angår statstilskuddet er skolens indtægter stadig nedsat på grund af den 4-årige overgangsordning, der giver et fradrag på 1,274 mil. kr for 2009. Dette tal falder til 600.000 for 2010 og falder helt væk i 2011.
De særlige tilskud på 451.000 skyldes puljer til etablering af administrative fællesskaber herunder tilslutning til IT-Center Fyn samt penge til kompetenceudvikling bl.a. uddannelse af 2 læsevejledere.

Revisionsprotokollen (s. 61) tallet for overarbejde er faldet fra  9% til 8% af lønudgifterne, det er i den øvre ende. Benchmark er 4-5 %, da en lavere andel ikke er hensigtsmæssig af hensyn til udsving i timetallet. Der skal være en vis sikkerhed når man nyansætter. Antallet af undertimer er meget fint på kun 236 timer hvor af 177 skal tilspadseres. Omkostningerne til undervisning er pr 100 årselever 5.7 mil, det ligger under gennemsnittet for tilsvarende skoler med et elevtal på 500-700 elever. Omkostningerne til administration er 0,7 mil. hvor gennemsnittet er 1.1 mil.  Institutionens resultater en del større end budgetteret.
IT sikkerhed med hensyn til administration af undervisning er særligt vigtigt på et gymnasium. Der er indsamlet revisionserklæringer fra samarbejdspartnerne. VUC Sønderjylland har haft et sikkerhedsniveau af acceptabel standard, dette er den laveste vurdering man kan få. Den nye samarbejdspartner IT-Center Fyn har fået en erklæring, hvor de generelle IT kontroller hos IT- Center Fyn har været meget tilfredsstillende i 2009.

KMD har fortsat en anmærkning vedr. adgangsstyring, men KMD er ved at omlægge deres adgangsstyring i 2010. Ribe Katedralskoles sekretærskifte på posten som økonomiansvarlig har betydet nogle skift i rollerne i Navision, det skal der samles op på i regnskabsinstruksen.
Sociale klausuler. Skolen har en handlingsplanen for at fremme loven om aktiv socialpolitik, skolen har en ansættelsesgrad på 1,2 %  og har dermed ikke  nået målet på de 3,5 % . Da der aktuelt ikke er ansat nogle under ordningen vil andelen falde til 0.
Skolen seneste miljøvurdering blev godkendt 23.4 2007, skolen planlægger at gennemføre en ny undervisningsmiljøvurdering i foråret 2010

Revisortjeklistens påtegning er blank. Bestyrelsen godkender regnskabet. 

4. Forventninger til ansøgertal
Orientering om ansøgertal. Ansøgningsfristen udløber 15.03.2010 på folkeskolerne. Derefter har folkeskolerne nogle dage til at sende ansøgninger videre. De fleste ansøgninger kommer imidlertid digitalt og er i hus nu. Vi forventer at have et godt skøn på mødet tirsdag d. 23.03.2010.

Bilag fremlægges på mødet. Bilag 5 og 5a
Ansøgertallet på 185 stx og 49 HF til Ribe Katedralskole er tilfredsstillende. Der er generel stigende i Sydvestjylland, fremgangen for Esbjerg Gymnasium og HF er bemærkelsesværdig, som det også fremgår af aviserne er der en opgave for fordelingsudvalget. Bent Karsdal fremhævede at kriteriet for udvalgets fordeling af elever bliver afstand til skolen. Ribe Katedralskole er parat til at etablere 7 klasser for stx, hvis der viser sig behov herfor.
Forklaringen på den øgede søgning må være elevfrekvensen. Ungdomsårgangene er nogenlunde uændret.
Elisabeth Dons Christensen konkluderede at det er opløftende med den store søgning til gymnasiet og HF.

5. Status med hensyn til byggeri

Orientering om sagsbehandling m.h.t. observatorium. Sagen forventes på udvalgsmøde d. 6. april 2010 efter, at vi har afleveret byggeansøgning i oktober 2009.

Orientering om forløbet af byggesagen vedr. Rundgangen. Vi vil prøve at få sagen på udvalgsmødet i løbet af april måned. Foreløbig er vi ikke stødt ind i problemer, men skal der bygges i juli, kræver det, at aftalerne om en ukompliceret sagsbehandling holder.

Naboernes indsigelser mod observatoriet er ikke vægtige. Det har været en lang byggesagsbehandling siden november sidste år, hvis tilladelsen ikke bliver givet inden afslutningen af det nye byggeri mister skolen statens tilskud til observatoriet. Rektor vil informere byrådsmedlem Kurt Jacobsen om detaljerne i sagen.

Med hensyn til kantinebyggeriet skal dette byggeri ikke i teknisk udvalg, men behandles af forvaltningen, de brandtekniske forhold er afklarede og kulturarvsstyrelsen har sagt god for byggeriet. Der kan være en bekymring med hensyn til en langsom sagsbehandling. Byrådsmedlem Kurt Jacobsen vil følge sagen.
6. Overtagelse og administration af bygninger

Vi har bestilt kreditforeningslån og indsendt skøde til tinglysning, jf. tidligere udsendt notat. Det indstilles, at bestyrelsen beslutter en ramme for bygningsadministrationen bestående af en bygningsplan omfattende almindelig vedligeholdelse, genopretning og udvidelse/nyindretning af bygninger. Planen har som grundlag en gennemgang af bygninger hvert 5. år. Den justeres årligt. 

Der udarbejdes et mere konkret oplæg til mødet.  Bilag 4 og 4a
Bent Karsdal fremlagde forslag til ramme for bygningsvedligehold bilag 4 og 4 a, planerne er udarbejdet på baggrund af rapporter fra Care Taker og de Kgl Bygningsinspektører.
Skolen vi vende de konkrete projekter med skolens samarbejdsudvalg og arkitekten og så vende til bage til bestyrelsen med de konkrete genopretnings- og fornyelsesprojekter.

Bestyrelsen godkendte rammerne. Der var forslag om at skolen opfylder de sociale klausuler ved at ansætte en håndværker efter reglerne om ansættelse i beskyttet stilling. Der er en række vedligeholdelsesopgaver, og der er brug for generel hjælp til pedellen i byggeperioden også f.eks. i forbindelse med at aktiviteter skal flyttes fra kantinen over i hallen i byggeperioden. Ledelsen arbejder videre med forslaget
7. Status med hensyn til administrative fællesskaber
Kort orientering om etablering af fællesskaber. I overensstemmelse med tidligere beslutninger i bestyrelsen fra juni 2009 agter skolen at tilslutte sig den mindst mulige pakke mht. økonomi og indkøb og et fælles lønkontor.

Skolen tilslutter sig det adm. Fællesskab med hensyn til økonomi, det betyder at kontosystemet skal standardiseres og dermed har man mulighed for at vikariere indbyrdes på skolerne. Udarbejdelsen af revisionsrapporter vil også delvist foregå i det adm. fællesskab. Selve skolens økonomi og budgetlægning skal blive på skolen. Udarbejdelsen af vedtægter har givet lidt udfordringer, men de er nu på plads.
8. Orientering om udpegning af bestyrelsesmedlemmer
Alle udpegningsberettige organisationer har nu svaret, og Undervisningsministeriet har godkendt vedtægten.

Der vedlægges oversigt over udpegede medlemmer, bilag 2.

De nye medlemmer af bestyrelsen er udpeget. Den nye bestyrelse overtager ansvaret den 1.maj og er valgt for 4 år.
9. Konstituering af bestyrelsen, herunder udpegning af medlem valgt ved selvsupplering.

I henhold til vedtægten vælger bestyrelsen formand og næstformand for en 4-årig periode. Der vælges også et bestyrelsesmedlem ved selvsupplering på et område, hvor bestyrelsen gerne vil styrke sin kompetence.
Bestyrelsen valgte ved selvsupplering skoleinspektør Ina Nielsen for at styrke bestyrelsens kompetence indenfor grundskoleområdet samt for sikre en strategisk repræsentation i Bramming, hvor skolen traditionel har mange elever.

Bestyrelsen konstituerede sig ved genvalg af Biskop Elisabeth Dons Christensen som formand og direktør Jørn Henriksen som næstformand.

10. Drøftelse af den kommende bestyrelses opgaver

Oplæg til drøftelse af den kommende periodes udfordringer og opgaver.

Der vedlægges årsplan for bestyrelsen, bilag 3.
Bestyrelsen debatterede behovet for at tage en debat om skolens værdier og i forlængelse her af om der er muligheder for at styrke branding og markedsføring af skolen. Bestyrelsen mener at skolens værdier er klare, men at man kunne spørge til hvad skolen er kendt på hos de unge. 
Morten Høyrup mente at skolens naturvidenskabelige profil med mange naturvidenskabelige elever, et godt fagligt miljø og nye laboratorier og undervisningslokaler ikke er tydelig i ansøgernes bevidsthed.
Lise Pedersen mente Ribe Katedralskole har en profil som et rummeligt sted, hvor eleverne ikke bliver sat i bås eller forventes at gå i bestemt tøj, men kan udfolde sig mere frit i forhold til andre gymnasier, hvor kulturen forudsætter en mere strømlinjet profil.  

Afdelingsleder Jens Bo Holm-Nielsen tilføjede at skolen i forlængelse af forrige mødes debat om det faldende andel af drenge i gymnasiet også i det lys burde overveje en stærkere profilering af naturvidenskab.

Det blev besluttet at ledelsen laver et oplæg til bestyrelsen om mulighederne for at erhverve en større klarhed om Ribe Katedralskoles profil, lægger op til en debat om mulighederne for en stærkere branding, samt fremlægger ideer til en værdidebat mellem bestyrelsen og skolens lærere med udgangspunkt i et foredrag

11. Eventuelt, herunder datoer for de næste møder.

Næste møde  mandag 31.5 kl 15.30 

Efter mødet sagde skolen tak for indsatsen i den forløbne periode med et glas rødvin i biblioteket.



Referent vicerektor Henrik Kjar

